Jesuittloven var helt fra begynnelsen av en kamplov mot ultramontanismen, som jesuittene ble ansett som spydspiss for. Forut for loven hadde det blitt ført regelrette kampanjer i offentligheten fra gammelkatolikker og fra Den tyske protestantforening. Det liberale riksdagsflertallet hadde ytterligere skjerpet et lovforslag fra Forbundsrådet (Bundesrat), det vil si fra rikskansler Otto von Bismarck. Loven ble forkynt den 4. juli. Den rettet seg mot jesuittene og lignende katolske ordener.